Είδος υπό εξαφάνιση η παιδικότητα στη Βρετανία

Αν το 2006 παρουσιάστικαν τα πιο κάτω, μπορείτε να καταλάβετε δύο χρόνια μετά πόσο χεριότερα είναι τα δεδεομένα…

ΛΟΝΔΙΝΟ. Θύματα μιας «δηλητηριασμένης κουλτούρας», στον βωμό της οποίας χάνουν την παιδικότητά τους και την αναγκαία για την ανάπτυξή τους επαφή με την πραγματικότητα είναι όλο και περισσότερα παιδιά στη βρετανική κοινωνία. Αυτό καταγγέλλουν σε δραματική τους επιστολή, 110 ψυχολόγοι, δάκαλοι και συγγραφείς της Βρετανίας, προειδοποιώντας ότι το «ψεύτικο φαγητό» στα ταχυφαγεία, το «ψεύτικο παιχνίδι» στις οθόνες των υπολογιστών και το ανταγωνιστικό σχολείο τείνουν να κάνουν την παιδική ηλικία στη χώρα είδος υπό εξαφάνιση...

Ανοιχτή επιστολή 110 ψυχολόγων
Με την ανοιχτή τους επιστολή στην εφημερίδα Daily Telegraph, οι 110 καλούν την κυβέρνηση να λάβει επειγόντως μέτρα, προκειμένου να αποτρέψει τον αφανισμό της πλέον πολύτιμης περιόδου της ανάπτυξης του ανθρώπου, που απειλείται σοβαρά, όπως διαπιστώνουν, από τους ρυθμούς και τα πρότυπα της ζωής στον δυτικό κόσμο. Αναγκασμένα «να συμπεριφέρονται και να ντύνονται σαν μίνι-ενήλικες» τα παιδιά οδηγούνται στην κατάθλιψη, αποκτούν προβλήματα συμπεριφοράς και δεν αναπτύσσονται κανονικά, παρατηρούν οι υπογράφοντες την επιστολή. «Χρειάζονται αυτό που ανέκαθεν χρειάζονταν οι άνθρωποι: πραγματικό φαγητό, πραγματικό παιχνίδι και εμπειρία, από πρώτο χέρι και όχι μέσα από την οθόνη, για όλα αυτά που συνθέτουν τον κόσμο τους». Οι ειδικοί καταδικάζουν, επίσης, το ολοένα και πιο ασφυκτικό εκπαιδευτικό σύστημα της Βρετανίας, που επιβάλλει επαγγελματικό προσανατολισμό ακόμη και στις τρυφερές ηλικίες. Καλούν δε την κυβέρνηση να αναγνωρίσει την ανάγκη των παιδιών για περισσότερο ελεύθερο χρόνο και για ευρύτερα περιθώρια στη διαδικασία ανάπτυξης της προσωπικότητάς τους. Συστήνουν, τέλος, την έναρξη δημόσιας συζήτησης, προκειμένου να βρεθούν λύσεις στο πρόβλημα.

«Δεν έχουν χρόνο να παίξουν»
Την επιστολή υπογράφουν μεταξύ άλλων η παγκοσμίου φήμης παιδοψυχολό-γος, Πενελόπε Λιτς και η Σου Πάλμερ συγγραφέας του βιβλίου «Τοxic Childhood», η οποία δηλώνει σοκαρισμένη με τα όσα συμβαίνουν στα παιδιά της Βρετανίας. «Η φυσική και ψυχολογική ανάπτυξη ενός παιδιού δεν μπορεί να επιταγχυνθεί», προειδοποιεί.

«Η ανάπτυξη έρχεται με τα βιολογικά στάδιά της και όχι με ηλεκτρική ταχύτητα. Η παιδική ηλικία δεν είναι κούρσα»! Την επιστολή υπογράφει και ο βραβευμένος συγγραφέας παιδικών βιβλίων, Μάικλ Μορπούργκο, ο οποίος, με δηλώσεις του στο BBC, κατήγγειλε τις μεθόδους ανατροφής των παιδιών ως συντονισμένη δηλητηρίαση του πολιτισμού: «Δεν έχουν χρόνο να διαβάσουν, να ονειρευτούν, να ακούσουν μουσική, να πάνε θέατρο, να γνωρίσουν τις τέχνες και πολύ απλά να παίξουν»...

